DECRETO DE DELEGACIÓNS DE COMPETENCIAS DA ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 04/07/2023)

Consonte co disposto no artigo 21 da Lei 7/1985, do 2 de abril, reguladora das bases do Réxime Local e no artigo 43 do Regulamento de organización, funcionamento e réxime xurídico das entidades locais, aprobado polo Real Decreto 2568/86 do 28 de novembro. Primeiro.- Delegar na Xunta de Goberno Local todo o que sexa delegable ao 100 %, en concreto as seguintes competencia do artigo 21.1 da Lei 7/1985, do 2 de abril, reguladora das bases do Réxime Local, de 2 de abril: f) O desenvolvemento da xestión económica e financeira de acordo co orzamento aprobado, que comprende: g) Aprobar a oferta de emprego público consonte o Orzamento e o plantel aprobados polo Pleno, aprobar as bases das probas para a selección do persoal e para os concursos de provisión de postos de traballo. h) Acordar o nomeamento e sanción de todo o persoal, salvo a separación do servizo dos funcionarios e o despido do persoal laboral. j) As aprobacións dos instrumentos de planeamento, de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. o) A aprobación dos proxectos de obras e de servizos cando sexa competente para a súa contratación ou concesión e estean previstos no orzamento. q) O outorgamento das licenzas, salvo que as leis sectoriais llo atribúan expresamente ao Pleno ou á Xunta de Goberno Local. r) Ordenar a publicación, execución e facer cumprir os acordos do Concello. s) As demais que expresamente lle atribúan as leis e aquelas que a lexislación do Estado ou das comunidades autónomas lle asignen ao municipio e non atribúan a outros órganos municipais. Segundo.- Igualmente se delegan na Xunta de Goberno Local as seguintes competencias da Alcaldía que son: 1.- A concesión e denegación de licenzas urbanísticas e de prórrogas destas licenzas, respecto dos actos de uso do solo e do subsolo suxeitos a ese réxime de intervención municipal.2.- A concesión e denegación de licenzas de actividade, incluídas as relativas á apertura de establecementos públicos e á organización de espectáculos públicos e actividades recreativas sometidas a ese réxime de intervención municipal.3.- As declaración de ineficacia das comunicacións previas urbanísticas e das prórrogas destas comunicacións, respecto dos actos de uso do solo e do subsolo suxeitos a ese réxime de intervención municipal.4.- As declaración de ineficacia das comunicacións previas e das declaracións responsables de actividade, incluídas as relativas á apertura de establecementos públicos e á organización de espectáculos públicos e actividades recreativas sometidas a ese réxime de intervención municipal.5.- A aprobación, no seu caso, de informes previos á resolución de procedementos por parte doutras administracións públicas.6.- A aprobación de informes urbanísticos.7.- O inicio ou incoación dos procedementos de reposición da legalidade urbanística relativos ao exercicio de actividades sen licenza ou comunicación previa ou sen se axustar ás súas determinacións ou ao contido declarado, incluída a adopción da medida cautelar consistente na suspensión inmediata dos actos obxecto do procedemento.8.- A resolución da totalidade dos procedementos de reposición da legalidade urbanística.9.- A resolución de procedementos urbanísticos sancionadores, de declaración en situación de ruína (incluído o acordo de demolición total ou parcial), de ordes de execución, de caducidade de licenzas ou comunicacións previas ou declaracións responsables, de declaración de desistencia de solicitudes e de modificacións das condicións e adopción de medidas correctoras respecto dos establecementos e actividades. Terceiro.- Delegar as seguintes competencias da Alcaldía que son as previstas no apartado 1 e 9 da Disposición Adicional segunda da Lei 9/2017 de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014. (.) 1.- As competencias como órgano de contratación respecto dos contratos de obras, de subministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o dez por cento dos recursos ordinarios do orzamento, nin, en calquera caso, na contía de seis millóns de euros, incluídos os de carácter plurianual, cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere ni a porcentaxe indicada, referido aos recursos ordinarios do orzamento do primeiro exercicio, nin a contía sinalada. (.) 9.- A competencia para a celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos a lexislación patrimonial cando o orzamento base de licitación, nos termos definidos no artigo 100.1, non superen o dez por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas. (.) Non obstante, o Alcalde exercerá as competencias respecto dos actos de trámite propios dos expedientes de contratación tales como: - Aprobación dos Plans de Seguridade e Saúde. - Aprobación dos Plans de Traballo. - Aceptación dos programas de xestión de residuos. - Ampliación de prazo de contratos. - Convocatoria de consultas preliminares de mercado. - Acordar e levantar a suspensión de contratos. - Nomear e/ou cambiar Responsables de Contratos. - Corrixir erros meramente materiais e/ou aritméticos, etc. Doutra beira, en aras dunha maior axilidade procedimental, o Alcalde resérvase as competencias previstas no apartado 1 da Disposición Adicional segunda da Lei 9/2017 de 8 de novembro, de Contratos do Sector Público respecto dos expedientes de contratación financiados con fondos europeos. Do mesmo xeito, resérvase as competencias respecto da adxudicación de contratos derivados de sistemas para a racionalización da contratación (contratos baseados en acordos marcos, contratos derivados de sistemas dinámicos de contratación, etc). Cuarto.- Delegar a resolución dos recursos de reposición e reclamacións formuladas contra os actos ditados no exercicio destas delegacións. Quinto.- O presente decreto terá efectos dende o día de hoxe. Tramítese, dese conta ao Concello Pleno na primeira sesión que se celebre e publíquese no Boletín Oficial da Provincia. Lalín o 23 de xuño de 2023. O Alcalde. Dou fe. O Secretario Xeral. José Crespo Iglesias César López Arribas.